Ixef 9 Ԑeddan wuḑan ɣezzif-it Yasin yeḥbes iman-is di texxamt-is, tikwal kan id i teffeɣ, yettruḥu ɣer tezgi ur di-tt-nejmeԑ ara alamma yeɣli-d yiḑ, imawlan-is uḑnen aɣbel-is ur zmiren ad xedmen kra, akken ad as-kksen ɣef wul-is.Yeẓẓel ɣef umetraḥ allaɣ-is iduz seg uxemmem ur nessuffuɣ sani kra, almi yesla usqerbeb yekker yelli-d tewwurt yufa d sabrina tewwi-as-d tabrat sɣur Lidya, mi tt-yeldi ur uminent ara wallen-is mi iwala d Lidya is di ceggԑen tabrat-nni dɣa imiren kan yeldi-tt yufa tura-as-d deg-s: « I uԑziz n wul-iw ssarameɣ tabart-agi ad k-in taf di talwit, bɣiɣ ad ak-iniɣ acḥal ikḥemmleɣ, acḥal i xaqeɣ ad ak-ẓṛent wallen-iw, xas ma nemqaṛeb maԑna ḥusseɣ tbaԑdeḑ fell-i, ur yezmir ḥed ad yerwel i lmektub-is dacu kan, d baba id - yezgan garnneɣ, ayen yeḑran akk seg-s; yessegra-d kra n yiẓmi rẓagen deg ul-awen-nneɣ, yeḑra yid-nneɣ wayen akk ɣef ur nebni ara maḑi.